Source: https://www.iusinfo.si/Obvestila/Arhiv/2019_Tednik_IUS-INFO_XVII_13___04_april.htm
Timestamp: 2019-06-18 07:10:42+00:00

Document:
April 2019, številka 13 / letnik XVII.
Quod approbo, non reprobo.
Kar odobrim, (tega) ne zavračam.
>> Evropska komisija: Obvestila o prekrških iz tujine morajo biti v slovenščini
Evropska komisija je v odgovoru na opozorilo evropske poslanke iz Slovenije Patricije Šulin, da nekateri Slovenci niso prejeli v slovenščino prevedenega obvestila o prometnih prekrških, storjenih v Italiji in Avstriji, potrdila, da bi morala biti obvestila v slovenskem jeziku. Obveznost pošiljanja obvestil v jeziku države registracije velja za organe na vseh ravneh od lokalne, regionalne do zvezne. Da morajo tuji organi v pisnih obvestilih o prometnih prekrških uporabiti jezik države registracije ali enega od uradnih jezikov države članice registracije, sicer določa Direktiva (EU) o lažji čezmejni izmenjavi informacij o prometnih prekrških, povezanih z varnostjo v cestnem prometu.
Prečiščeno besedilo noveliranega Pravilnika o programu sodniškega pripravništva in pravniškem državnem izpitu
>> Odstopil šef Državne revizijske komisije Smrdel
>> Predlog za financiranje zasebnih šol
Koalicijski partnerji so se uskladili glede rešitev, s katerimi bi uresničili ustavno odločbo o financiranju zasebnega šolstva. Po predlogu novele zakona o organizaciji in financiranju vzgoje in izobraževanja bi bil za nove generacije obvezni program financiran 100-odstotno, razširjeni pa ne bo financiran. V opozicijskih vrstah se že pojavljajo opozorila, da je tudi zadnji predlog novele zakona protiustaven.
>> Poročilo Sveta Evrope: Slovenski zapori prezasedeni
Slovenija se sooča s prezasedenostjo zaporov, saj je bilo v lanskem letu na sto razpoložljivih mest zaprtih 100,5 ljudi, kaže poročilo Sveta Evrope (SE) o stanju v zaporih. Delež zaprtih v Sloveniji ostaja eden najnižjih v Evropi, se je pa lani močno povečal delež zaprtih tujcev.
>> Prvo leto delovanja uprave za probacijo
Pravosodna ministrica Andreja Katič je prvo leto delovanja uprave za probacijo ocenila kot uspešno, a opozorila na preobremenjenost zaposlenih. Z začetkom delovanja so prevzeli 488 zadev, od katerih je bila večina vezanih na izvrševanje dela v splošno korist. Leto 2018 je zaznamovala velika rast probacijskih nalog, saj so leto končali z 2126 zadevami v obravnavi. Neprestano rast beležijo tudi danes, saj so v prvih treh mesecih letos v obravnavo že prejeli novih 666 zadev, je navedla direktorica uprave Danijela Mrhar Prelić.
>> Slovenskemu sodniku in agentki prisluškovali hrvaški obveščevalci
Nekdanjemu slovenskemu sodniku arbitražnega sodišča Jerneju Sekolcu in slovenski agentki Simoni Drenik naj bi prisluškovala hrvaška obveščevalna služba (SOA) oziroma obveščevalec Davor Franić, znan tudi kot Mehanik Davor iz afere novačenja salafistov za tihotapljenje orožja v BiH.
>> Višje sodišče potrdilo sodbo Trivkoviću
Višje sodišče v Ljubljani je potrdilo sodbo Milanu Trivkoviću, ki je bil 18. junija lani v ponovljenem sojenju na okrožnem sodišču spoznan za krivega sodelovanja v hudodelski združbi, ki je ugrabila in do smrti mučila Zorico Škrbić. Trivkoviću je bila prisojena kazen sedem let in dva meseca zapora, ki je zdaj pravnomočna.
>> Višje sodišče znižalo kazen Ferliču
Mariborsko višje sodišče je delno ugodilo pritožbi Matjaža Ferliča, ki ga je mariborsko okrožno sodišče zaradi poskusa umora in povzročitve splošne nevarnosti med divjo vožnjo marca 2017 s streljanjem po mariborskih cestah obsodilo na 11 let zapora. Ferliču je kazen znižalo na osem let, obramba pa je že napovedala zahtevo za varstvo zakonitosti.
>> Bavčar in Golubić obsojena na zaporno kazen
>> Sodišče odpravilo sklep o referendumu glede centra za migrante
Upravno sodišče je odločilo, da je sklep občinskega sveta Občine Ilirska Bistrica o izvedbi referenduma o sprejemno-registracijskem centru za migrante nezakonit in ga je tudi odpravilo, je potrdil bistriški župan Emil Rojc. Kot je dodal, cilj občine in tudi dobršnega dela občanov sicer ostaja, da se centra ne postavi.
>> Na ptujskem sodišču lani za desetino znižali število nerešenih zadev
Ptujsko okrožno sodišče je skupaj z okrajnima sodiščema na Ptuju in v Ormožu lani v reševanje prejelo 30.685 zadev oziroma skoraj osem odstotkov manj kot leto prej. V celotnem ptujskem sodnem okrožju so rešili 31.249 zadev oziroma za skoraj desetino manj kot leta 2017. Vseeno so za približno enak delež znižali število nerešenih zadev.
>> Nekatera domnevna kazniva dejanja bodo v kratkem zastarala
Čeprav je obtožnica v največji korupcijski aferi v zdravstvu zaradi domnevnih podkupnin pri nakupu medicinske opreme pravnomočna in se bodo sredi maja začeli predobravnavni naroki, se najmanj štirim od skupno 15 obtoženim ni treba bati roke pravice. Najmanj štiri domnevna kazniva dejanja bodo namreč zastarala.
>> Na posvetu o dobrih in slabih plateh anonimnih prijav
Ministrstvo za izobraževanje, znanost in šport je včeraj gostilo posvet o preprečevanju diskriminacije z vidika anonimnih prijav. Razpravljavci so namenili pozornost tako dobrim kot slabim platem teh prijav, pri čemer so se strinjali, da je anonimnost pogosto posledica strahu prijavitelja, da bo sam postal žrtev diskriminacije.
Zakaj smo v pravosodju in še posebej v sodstvu prispeli do točke preloma? Primerjajte omenjena nedavna razkritja o škandaloznih biznisih, ki se jih gre Vrhovno sodišče, primerjajte »maketo slovenskega sodstva« z maketo Drugega tira, primerjajte škandale na najvišjem sodišču v državi s krajo sendviča in videli boste, da gre za reči, ki so po obsegu in predvsem po lokusu neprimerljive. Serija vrhovno-sodnih škandalov se ni zgodila kjerkoli, recimo na kakšnem ministrstvu. Ne, zgodila se je v hiši pravice, v instituciji, ki je po Ustavi najvišje sodišče v državi, v instituciji, ki ji gre najvišji ugled med najuglednejšimi, pri čemer je ta ugled, ki ga gradijo in ustvarjajo, ne neke PR-agencije, pač pa generacije sodnikov in svetovalcev s predanim in strokovnim delom, največji kapital, s katerim se ta institucija legitimira in ki prav s to legitimacijo deluje kot steber pravne države.
>> V veljavi proračunske spremembe
30. marca sta začela veljati rebalans > Proračuna RS za leto 2019 in novela > Zakona o izvrševanju proračunov RS za leti 2018 in 2019 (ZIPRS1819). Priprava rebalansa proračuna je bila potrebna, ker zaradi državnozborskih volitev niso bile sprejete spremembe proračuna že prej. Pri pripravi rebalansa proračuna je bilo ocenjeno, da se bodo prihodki proračuna v primerjavi z letom 2018 povečali, prav tako se naj bi zvišali odhodki kot posledica upoštevanja novo sprejetih ukrepov. Poleg tega se določa znižanje dopustne zadolžitve države in zvišuje dovoljeno število zaposlenih v skupnem kadrovskem načrtu državnih organov, predvsem zaradi zagotovitve ustreznega števila zaposlenih pri projektu probacije, saj kadrovska popolnitev na tem področju ni niti polovična.
>> Interventni zakon za primer brexita brez dogovora
30. marca je začel veljati Zakon o ureditvi določenih vprašanj v primeru izstopa združenega kraljestva Velike Britanije in Severne Irske iz Evropske unije brez sporazuma o izstopu (ZUVIZK), ki se začne uporabljati z dnem izstopa Združenega kraljestva (ZK) iz EU. Zakon ureja določena vprašanja v primeru izstopa ZK iz EU brez sporazuma o izstopu v skladu s 50. členom Pogodbe o Evropski uniji, med drugim določa ureditev, ki državljanom ZK in njihovim družinskim članom po izstopu ZK iz EU omogoča pridobitev ustreznega dovoljenja za prebivanje ter določa obseg pravic socialne varnosti in način njihovega uveljavljanja.
>> Višje preživnine
>> Drugi novi predpisi: UL št. 19 in 20
Samo Košir, Janja Potisk:
Vesna Bergant Rakočević:
Vprašanje starostne meje za obvezno upokojitev in omejenega mandata za sodnike najvišjih instanc
Brina Felc:
>> Odvzem premoženjske koristi
Sodišče prve stopnje je s sklepom odredilo podaljšanje začasnega zavarovanja zahtevka za odvzem premoženjske koristi zoper obtoženega, s čemer je ugodilo predlogu državnega tožilstva. Zoper tak sklep se je pritožil zagovornik obdolženca s predlogom, da pritožbeno sodišče zavrne predlog okrožnega državnega tožilstva, kot razlog pa navedel, da naj obdolženec ne bi vedel, da je bil denar, nakazan na njegov račun, pridobljen s kaznivim dejanjem, kot tudi naj ne bi vedel, da naj bi bil ta denar prenakazan na njegov račun z vdorom v informacijski sistem banke v Vietnamu. Višje sodišče (VSM Sklep II Kp 47872/2015) je pritožbo zavrnilo kot neutemeljeno. Oprlo se je na podatke iz kazenskega spisa, iz katerih izhaja, da so preverjanja nakazil na tekoči račun obdolženca pokazala, da ta nakazila izvirajo iz vdora v računalniški sistem oškodovane banke ob končanem delovniku po zaprtju banke in so torej pridobljena s kaznivim dejanjem velike tatvine.
>> Največja zbirka sodne prakse - trenutno 187.245 judikatov slovenskih sodišč
Besedilo Zakona o finančnem poslovanju, postopkih zaradi insolventnosti in prisilnem prenehanju (ZFPPIPP) je od objave leta 2007 doživelo že 18 vplivov - vse te spremembe, dopolnitve ter razlage členov so upoštevane samo v IUS-INFO prečiščenem besedilu ZFPPIPP.
V časovni lestvici lahko pregledate vseh 19 verzij prečiščenih besedil zakona, kot se je spreminjalo od prve objave. Primerjalnik členov pa omogoča natančen vpogled v spremembo člena, saj primerja in barvno označi razlike v besedilu člena pred in po spremembi - npr. 435. člen ZFPPIPP, ki določa razloge za ugovor proti sklepu o začetku postopka izbrisa. Primerjate pa lahko tudi celotni besedili zakona ali pa besedili, ki vključujeta samo spremenjene člene.
ZFPPIPP je vsebinsko povezan tudi z več kot 500 strokovnimi članki in več kot 4.480 judikati slovenskih sodišč (ustavno, vrhovno, višja, upravno) ter več kot 100 judikati Sodišča EU. Vse te povezave so dodane tudi ob posameznih členih, na katere se vsebinsko navezujejo.
Zakon o delovnih razmerjih (ZDR-1) s komentarjem, 2., posodobljena izdaja,

References: sodišče 
 sodišče 
 sodišče 
 sodišče 
 sodišče 
 Sodišče 
 sodišče 
 sodišče 
 sodišče 

Sodišče 
 sodišče 
 sodišče